Source: https://e-justice.europa.eu/content_maintenance_obligations-355-nl-ro.do?member=1
Timestamp: 2019-10-23 21:50:21+00:00
Document Index: 12631216

Matched Legal Cases: ['Articolul 71', 'Articolul 71', 'Articolul 71', 'Articolul 71', 'Articolul 71', 'Articolul 71', 'Articolul 71', 'articolul 27', 'articolul 32', 'articolul 33', 'articolul 19', 'articolul 59']

Portalul european e-justiție - Atlas Judiciar European în materie civilă
Obligaţiile de întreţinere - Ţările de Jos
GĂSIREA INSTANŢELOR/AUTORITĂȚILOR COMPETENTE
Instrumentul de căutare de mai jos vă va ajuta să identificați instanțele/autoritățile competente pentru un anumit instrument juridic european. Rețineți că deși am făcut eforturi pentru a stabili exactitatea rezultatelor, este posibil ca anumite cazuri excepționale privind determinarea competenței să nu fie acoperite.
Ţara: Ţările de Jos
Instrument: Dreptul familiei - obligații de întreținere
Articolul 71 1. (a) – Instanțele competente în ceea ce privește cererile de încuviințare a executării și instanțele de apel competente în ceea ce privește căile de atac exercitate împotriva hotărârilor cu privire la aceste cereri
Articolul 71 1. (b) – Căile de atac
Articolul 71 1. (c) - Procedura de reexaminare
Articolul 71 1. (d) - Autoritățile centrale
Articolul 71 1. (f) - Autorități cu competențe în materie de executare
Articolul 71 1. (g) – Limba sau limbile acceptate pentru traducerea documentelor
Articolul 71 1. (h) – Limba sau limbile acceptate de autoritățile centrale pentru comunicările cu alte autorități centrale
Judecătorii care soluţionează cererile de măsuri provizorii înaintate instanţelor regionale au competenţa de a soluţiona cererile de încuviinţare a executării, în conformitate cu articolul 27 alineatul (1) din regulament.
Instanţa regională competentă în ceea ce priveşte căile de atac exercitate împotriva hotărârilor cu privire la aceste cereri, în conformitate cu articolul 32 alineatul (2), va fi instanţa care a soluţionat cererile de măsuri provizorii.Informaţiile cu privire la coordonatele instanţelor regionale pot fi găsite pe site-ul internet al Consiliului magistraturii: www.rechtspraak.nl.
Procedura menţionată la articolul 33 este un recursul în casaţie.
Recursurile în casaţie sunt judecate de către cea mai înaltă instanţă din sistemul judiciar ordinar, Curtea Supremă a Ţărilor de Jos (Hoge Raad der Nederlanden).Scopul acestei căi de atac este asigurarea uniformităţii juridice, dezvoltarea dreptului şi protejarea protecţiei juridice.Recursul în casaţie se poate întemeia doar pe motive de drept.Curtea Supremă de Justiţie examinează numai dacă legea, inclusiv normele de procedură, a fost aplicate în mod corect.În ceea ce priveşte faptele, instanţa este legată de ceea ce s-a stabilit în hotărârea atacată.Părţile la recursul în casaţie sunt reprezentate de un avocat la Curtea Supremă.
Procedura debutează cu înaintarea unei cereri în care se stabilesc motivele de recurs.Pârâtul poate depune o înaintare în termen de trei săptămâni (sau în alt termen stabilit de către Curtea Supremă).În cazul în care se consideră oportun, în interesul cauzei, avocaţii pot furniza clarificări.Procurorul General al Curţii Supreme emite un aviz scris, după care Curtea Supremă de Justiţie pronunţă hotărârea.
O cerere de reexaminare trebuie întemeiată pe unul dintre motivele enumerate la articolul 19 din regulament şi introdusă în termenele prevăzute la acest articol, la instanţa care a pronunţat hotărârea.În Ţările de Jos, această instanţă poate fi instanţa regională sau curtea de apel.
Autoritatea centrală desemnată este Landelijk Biroului Inning Onderhoudsbijdragen (LBIO) (Oficiul naţional pentru colectarea pensiilor de întreţinere).
Coordonatele LBIO sunt:
Marten Meesweg 109-111
P.O. Box 8901
3009 AX Rotterdam
Telefon: +31 (0)102894895
Fax: +31(0)102894882
E-mail iia@lbio.nl
Site internet www.lbio.nl
Executorii judecătoreşti au competenţa de a pune în executare hotărârile judecătoreşti.
Coordonatele Koninklijke Beroepsorganisatie van Gerechtsdeurwaarders (KBvG) (Organizaţia profesională regală a funcţionarilor judiciari din Ţările de Jos) sunt:
Prinses Margrietplantsoen 49
2995 AM Den Haag
Telefon: +31 (0)708903530
Fax: +31 (0)708903531
E-mail kbvg@kbvg.nl
Site internet www.kbvg.nl
Pe site-ul internet sunt specificate numele şi adresele birourilor executorilor judecătoreşti din Ţările de Jos.
Nu sunt acceptate alte limbi decât olandeza pentru traducerea documentelor menţionate la articolele 20, 28 şi 40.
Formularul de cerere menţionat la articolul 59 alineatul (1) trebuie completat în limba olandeză.
Ultima actualizare: 10/10/2016